# Jake Bongiovi

Jacob Hurley Bongiovi, més conegut com a Jake Bongiovi (Nova Jersey o Palm Beach, 7 de maig de 2002), és un actor estatunidenc destacable com el tercer fill de Jon Bon Jovi.

## Formació

Va estudiar la secundària a l'internat privat The Pennington School. El segon any, el 14 de març del 2018, ajudat d'un company de classe va organitzar-hi una protesta d'estudiants per haver passat un mes del tiroteig de Parkland. Se'n va graduar el 2020.
El febrer del 2020, va ser acceptat com a nou estudiant a la Universitat de Syracuse. Amb tot, solament hi va assistir el primer curs. Durant aquell període, a més, va fer d'entrenador de l'equip universitari de futbol americà.

## Carrera

S'espera que el seu debut a la pantalla gran sigui com a membre de l'elenc del film de comèdia romàntica Sweethearts, dirigit i coguionat per Jordan Weiss per a New Line Cinema. Acompanya Charlie Hall, Kiernan Shipka i Nico Hiraga, i interpreta el paper de Kellan. El rodatge va acabar l'agost del 2022 i va passar per Jersey City, Cranford i el Ramapo College de Mahwah, entre d'altres. El febrer del 2023, va ser anunciat com a part de la futura pel·lícula musical de Todd Tucker Rockbottom, juntament amb Tom Everett Scott, McKaley Miller i Teala Dunn, que segueix la trajectòria d'un grup de música fictici dels anys vuitanta de hair metal anomenat CougarSnake. Ell fa de Justin, un cantant potencial que ha de superar la por escènica.

## Vida personal

Manté una relació amorosa amb l'actriu britànica Millie Bobby Brown des del 2021. Van oficialitzar-ho a través d'Instagram amb una fotografia al London Eye el novembre d'aquell any quan ja corria el rumor. Van fer la seva primera aparició pública el març del 2022 a la gala dels Premis BAFTA. Més endavant, l'abril del 2023, van anunciar que s'havien compromès en publicacions als respectius comptes d'Instagram de cadascun.

## Filmografia

| Any | Títol | Paper | Notes |
| A anunciar | Sweethearts | Kellan | En postproducció |
| A anunciar | Rockbottom | Justin | En producció |

## Referències

* ↑ Jordan, Chris. «Coronavirus in NJ: Bon Jovi son had symptoms, family self-quarantined in Middletown» (en anglès). Asbury Park Press, 28-03-2020. [Consulta: 3 abril 2023].
* ↑ LaCroix, Emy «Jon Bon Jovi's 4 Children: Everything to Know» (en anglès). People, 11-04-2023 [Consulta: 5 maig 2023].
* 1 2 3 Reslen, Eileen. «Who is Jake Bongiovi? Meet Millie Bobby Brown’s fiancé» (en anglès). Page Six, 11-04-2023. [Consulta: 12 abril 2023].
* ↑ Rodríguez, Ulises. «¿Quién es Jake, hijo de Bon Jovi con el que se comprometió Millie Bobby Brown?» (en castellà). La Crónica de Hoy, 11-04-2023. [Consulta: 12 abril 2023].
* ↑ Cordero, Rosy. «Charlie Hall Books Trio Of TV & Film Roles Including ‘Sex Lives of College Girls' Spot». Deadline Hollywood, 15-08-2022. [Consulta: 29 març 2023].
* ↑ «Millie Bobby Brown’s beau Jake Bongiovi watches her film beach scene for The Electric State in GA». NYBreaking, 27-10-2022. [Consulta: 12 abril 2023].
* ↑ Jordan, Chris. «Jake Bongiovi, son of Jon Bon Jovi, joining cast for movie about fictional hair metal band». Asbury Park Press, 20-02-2023. [Consulta: 11 abril 2023].
* ↑ Kuperinsky, Amy. «He’s halfway there. Jake Bongiovi, Bon Jovi’s son, starring in ’80s hair metal movie». NJ.com, 21-02-2023. [Consulta: 11 abril 2023].
* ↑ Donnelly, Matt. «Jake Bongiovi Joins Tom Everett Scott in Hair Band Comedy ‘Rockbottom’ (EXCLUSIVE)». Variety, 16-02-2023. [Consulta: 11 abril 2023].
* ↑ Siwak, Miranda. «Millie Bobby Brown and Jake Bongiovi's Relationship Timeline» (en anglès americà). Us Weekly, 11-04-2023. [Consulta: 11 abril 2023].
* ↑ McIntosh, Steven. «Millie Bobby Brown announces her engagement to Jake Bongiovi». BBC News, 11-04-2023. [Consulta: 11 abril 2023].
* ↑ Woodyatt, Amy. «Millie Bobby Brown and Jake Bongiovi hint they're engaged» (en anglès). CNN, 11-04-2023. [Consulta: 11 abril 2023].